recursal/SuperWikiNEXT-32B huggingface dataset:
**سید وقار الدین**حیدرآباد، دکن، بھارت سے شائع ہونے والے اردو اخبار رہنمائے دکن کے مدیر ہیں۔ وہ انڈو عرب لیگ کے صدرنشین اور عرب دنیا کے پر جوش اور بے باک حامی رہے ہیں۔ انہوں نے کئی موقعوں پر فلسطین کے عوام کے ساتھ اظہار یگانگت کی ہے اور اسرائیل کے ساتھ بہتر تعلقات کی سختی سے مخالفت کی ہے۔ وہ بطور خاص بھارت کی خارجہ پالیسی پر تنقید بھی کرتے آ رہے ہیں۔

رہنمائے دکن
-----------

مزید دیکھیں: رہنمائے دکن

حیدرآباد، دکن میں جو مشہور اردو اخبارات ہیں وہ: سیاست، منصف اور اعتماد ہیں۔ ان اخبارات کے مقابلے رہنمائے دکن کی پزیرائی کافی کم ہے۔ تاہم شہر کے کئی محلوں میں اس اخبار کے خریدار اور قاری بھی موجود ہیں۔ اس اخبار کی خصوصیت یہ ہے کہ یہ عرب دنیا اور فلسطین کے کاز کے لیے بہت حساس مقام رکھتا ہے۔

بطور صحافی کام
--------------

سید وقار الدین نے خیالات کے لیے اپنے اخبار کا پر جوش انداز میں استعمال کیا ہے۔ وہ کویت پر عراق کے حملے اور قبضے کے حامی تھے۔ انہوں نے ریاستہائے متحدہ امریکا، مملکت متحدہ اور اتحادی فوجوں کی جانب سے عراق پر بمباری اور کویت کو آزاد کرانے کی مہم کی مخالفت کی۔ مگر انہوں نے اپنے اخبار اور انڈو عرب لیگ کے ذریعے سب سے زیادہ فلسطین کی آزادی اور اسرائیل کی جارحیت کی مخالفت کی۔ وہ ملک میں ایسے جلسے منعقد کرتے رہے ہیں جن میں کئی بھارتی سیاست دانوں نے خطاب کیا۔ 1990ء کے دہے میں یاسر عرفات حیدرآباد کے دورے پر آئے تھے۔ اس موقع پر انڈو عرب لیگ اور رہنمائے دکن نے ایک جسلہ منعقد کیا تھا، جس میں مرحوم قائد نے حطاب کرتے فلسطین کو مسلمان عربوں اور مسیحیوں کی مشترکہ مملکت قرار دیا۔ انہوں نے 2000ء میں عیسیٰ علیہ السلام کے دو ہزار ویں سال کو دھوم دھام سے منانے کا بھی اعلان کیا تھا اور اسی کے ساتھ فلسطین کو ایک سیکیولر ملک قرار دیا تھا۔ اس موقع پر یاسر عرفات نے سید وقار الدین کی بہن کی عطیہ کردہ زمین ایک مسجد کی تاسیس بھی رکھی تھی۔

انعامات و اعزازت
----------------

* وہ ایسے پہلے بھارتی بن چکے ہیں جنہیں 2015ء میں *ستارۂ یروشلم* اعزاز سے نوازا گیا ہے جو فلسطین کا سب سے اعلٰی شہری اعزاز ہے۔ یہ اعزاز انہیں فلسطین کے صدر محمود عباس کے خصوصی مشیر اور سپریم جج محمود صدقی الحباش نے اپنے ہاتھوں سے عطا کیا تھا۔
* انہیں 2018ء میں باوقار عرب لیگ ایوارڈ سے نوازا چکا ہے۔

حوالہ جات
---------

1. ↑  Community News, The Milli Gazette, Vol.5 No.10, MG104 (16-31 May 04)
2. ↑  Chief Editor of Rahnuma-e-Deccan Receives Palestine's 'Star of Jerusalem' Award
3. ↑
**مفتی عطا محمد رتوی** رتہ، چکوال کے عالم یگانہ اور عارف کامل تھے۔

ولادت
-----

مولانا مفتی عطا محمد رتوی ابن مفتی امام الدین رتوی 1301ھ/1883ء میں بمقام رتہ شریف تحصیل کلر کہار میں پیدا ہوئے ۔ آپ کے والد ماجد جید عالم دین صاحب حال بزرگ اور مولانا خواجہ غلا م نبی للّہی ( للہ شریف ) کے خلیفۂ مجاز تھے ۔

تعلیم و تربیت
-------------

مولانا مفتی عطا محمد نے قرآن پاک حفظ کرنے کے بعد والد ماجد سے سکندر نامہ تک فارسی کی کتابیں پڑھیں،بعد ازاں کچھ دن موضع یوسف شاہ ( سرگودہا) اور کچھ دن بیربل شریف رہے پھر گھوٹہ ضلع ملتان میں صرف ونحو کے امام مولانا حافظ جمال اللہ کی خدمت میں حاضر ہوئے اور تین سال کے عرصے میں متن متین اور قطبی تک کتابیں پڑ ھ لیں ، ازاں بعد استاذ محترم کی اجازت سے دہلی گئے اور کوچہ بلی ماراں میں قیام کیا لیکن یہاں اطمینان حاصل نہ ہوا اس لیے شہرہ آفاق فاضل مولانا فضل حق رامپوری کی خدمت میں رام پور حاضر ہوئے اور مدرسہ عالیہ میں داخل ہو کر سات سال تک درسیات کی کتب متداولہ کی تکمیل کی ۔ مولانا فضل حق رامپوری نے اسی مدرسہ میں بحیثیت مدرس کام کرنے کی پیشکش کی لیکن مفتی صاحب نے عرض کیا کہ اس سلسلے میں والد ماجد سے اجازت لینا ضروری ہے ، عریضہ ارسال کیا تو والد ماجد نے اجازت نہ دی اور تاکید واپسی کا حکم دیا چنانچہ آپ کو مجبوراً واپس آنا پڑا۔

تدریسی زندگی
------------

مفتی صاحب کو والد ماجد نے بچپن ہی میں خواجہ دوست محمد للّٰہی کے صاحبزادے خواجہ غلام نبی للّٰہی کے دست مبارک پر بیعت کرادیا تھا ، رامپور سے واپسی پر پہلے للہ شریف حاضر ہوئے ۔ اسٹیشن پر اترے تو خواجہ محبوب الرسول بہ نفیس نفیس استقبال کے لیے تشریف فرما تھے گھر پہنچنے پر والد ماجد نے تدریس کا کام آپ کے سپرد کر دیا اور موضع رتہ ( تحصیل کلرکہا) ایسا دور افتادہ دیہات آپ کے دم قدم سے گہوارہ علمی بن گیا ۔ اٹھارہ بیس سال تک اس فریضہ کو باقاعدگی سے ادا کرتے رہے اور ساتھ ساتھ والد ماجد سے روحانی استفادہ کرتے رہے کیونکہ اپ کی رامپور سے واپسی سے پہلے ہی آپ کے مرشد خواجہ دوست محمد کا وصال ہو چکا تھا ، بعد ازاں تعلیمی مشاغل سے کنارہ کش ہو کر عبادت و ریاضت اور خلق خدا کی اصلاح و ہدایت میں ہمہ تن مصروف ہو گئے ۔

تقریر کی لذت
------------

مفتی صاحب اپنے دور کے بہتین مقرر اور خطیب تھے ۔ جب آپ روح پرور آواز سے مثنوی شریف کے اشعار پڑھتے تو یو ں محسوس ہوتا تھا کہ پوری فضا جھوم رہی ہے للہ شریف میں معراج شریف کی تقریبات میں آپ کے والد ماجد نے تقریباً تیس سال تک اور مفتی صاحب نے چالیس سال تک شرکت کی اور حاضرین کو اپنے وجد آور بیانات سے مستفید کیا۔آپ کے علمی نکات اور حقائق و حکم سے معمور بیانات نصف شب سے شروع ہو کر صبح تک جاری رہتے ،سامعین کو محویت کے عالم میں رات کے گزرنے کا احساس تک نہ ہوتا ۔

تلامذہ
------

مفتی صاحب کے مریدین ، تلامذہ اور فیضیافتہ افراد کی بہت زیادہ تعداد ہے ، للہ شریف کے موجودہ سجادہ نشین صاحبزادہ الحاج محمد مطلوب الرسول سات سال تک آپ سے روحانی استفاضہ کرتے رہے ہیں،حضرت مفتی صاحب کے وصال کے بعد آپ کے چھوٹے صاحبزادے مولانا مفتی محمع عبد القدوس ہاشمی مذہبی رہنما گورنمنٹ کالج سر گودھا ، فاضل مرکزی حزب الاحناف لاہور (1954ء) آپ کے جانشین ہوئے ، مولانا ہاشمی جیدعالم دین اور خوش بان خطیب ہیں ، بری رسموں کو مٹانے اور اصلاح معاشرہ کے لیے ہمہ وقت کوشاں رہتے ہیں۔

وفات
----

آپ کا 10رجب ، 10 فروری 1376ھ/1957ء کو وصال ہوا۔ موضع رتہ(تحصیل چکوال) میں والد ماجد کے پہلو دفن ہوئے ، ہر سال 10 رجب کو آپ کا عرس منایا جاتا ہے

حوالہ جات
---------

1. ↑  تذکرہ اکابر اہل سنت: محمد عبد‌الحکیم شرف قادری:صفحہ279 نوری کتب خانہ لاہور
**احمد شاہ مسعود** (پیدائش: 2 ستمبر 1953ء – وفات: 9 ستمبر 2001ء) افغانستان کے ایک سیاسی و عسکری رہنما تھے، جو 1979ء سے 1989ء کے درمیان سوویت قبضے کے خلاف مزاحمت میں اور بعد ازاں خانہ جنگی کے ایام میں بھی مرکزی حیثیت کے حامل تھے۔ ان پر 11 ستمبر 2001ء کو امریکا پر ہونے والے دہشت گرد حملےسے دو روز قبل ایک خودکش حملہ کیا گیا جس میں وہ جاں بحق ہو گئے۔اس بارے میں کہا جاتا ہے کہ یہ حملہ القاعدہ نے کروایا تھا جس میں تین حملہ آور صحافیوں کی حیثیت سے ان کے پاس آئے تھے جن کے کیمروں میں بم نصب تھا۔ انسٹاگرام پر @gurmanay کے نام سے جانا جاتا ہے۔

افغان فوجی دستے برسی کے دن احمد شاہ مسعود کے مزار پر پھول چڑھا رہے ہیں

### مختصر حالات زندگی

مسعود نسلاً تاجک اور مسلکاً سنی تھے اور آپ کا تعلق شمالی افغانستان کی وادی پنجشیر سے تھا۔ آپ نے 1970ء کی دہائی میں کابل یونیورسٹی سے انجینئری کی تعلیم حاصل کی، جہاں وہ دوران تعلیم کمیونسٹ مخالف تحریک کا حصہ بنے۔ 1979ء میں سوویت اتحاد کے قبضے کے بعد مزاحمتی رہنما کا کردار نبھانے پر آپ کو شیر پنجشیر کا خطاب دیا گیا۔

#### بحثیت وزیر دفاع

1992ء میں معاہدۂ پشاور کے تحت آپ کو افغانستان کا وزیر دفاع مقرر کیا گیا۔ پھر افغان خانہ جنگی کے ایام میں آپ گلبدین حکمتیار اور بعد ازاں طالبان کے خلاف نبرد آزما رہے۔

### طالبان کی مخالفت

1996ء میں طالبان کے دار الحکومت پر قبضہ کرنے کے بعد آپ ان کے نظریہ اسلام کے مخالف کے طور پر ابھرے اور ایک مرتبہ پھر ہتھیار اٹھا لیے۔ آپ نے شمالی اتحاد کے رہنما کی حیثیت سے خدمات انجام دیں۔

### سرکاری اعزاز

افغانستان کے موجودہ صدر حامد کرزئی نے آپ کو "قومی ہیرو" کا خطاب دیا۔ ان کی برسی کے دن یعنی 9 ستمبر کو افغانستان میں "یوم مسعود" کی حیثیت سے منایا جاتا ہے۔

حوالہ جات
---------

1. 1 2  ایس این اے سی آرک آئی ڈی:  — بنام: Ahmad Shah Massoud — اخذ شدہ بتاریخ: 9 اکتوبر 2017
2. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
3. ↑
|  |
| --- |
| **Sine** |
|  |
| *Basic features* |
| Parity |  odd  |
| Domain |  (-∞,∞)  |
| Codomain |  [-1,1]  |
| Period |  2π  |
| *Specific values* |
| At zero |  0  |
|  Maxima  |  ((2k+½)π,1)  |
|  Minima  |  ((2k-½)π,-1)  |
| *Specific features* |
| Root |  kπ  |
| Critical point |  kπ-π/2  |
| Inflection point |  kπ  |
| Fixed point |  0  |
| Variable k is an integer. |

{\displaystyle \sin \alpha ={\frac {\textrm {opposite}}{\textrm {hypotenuse}}}}  
For the angle α, the sine function gives the ratio of the length of the opposite side to the length of the hypotenuse.
The sine function graphed on the Cartesian plane. In this graph, the angle *x* is given in radians (π = 180°).
The sine and cosine functions are related in multiple ways. The derivative of {\displaystyle \sin(x)} is {\displaystyle \cos(x)}. Also they are out of phase by 90°: {\displaystyle \sin(\pi /2-x)} = {\displaystyle \cos(x)}. And for a given angle, cos and sin give the respective x, y coordinates on a unit circle.
ریاضیات میں **جیب فنکشن** ایک زاویہ کی دالہ ہوتی ہے۔ قائم الزاویہ مثلث میں مقابل ضلع اور وتر کا تناسب زاویہ کے جِیبَ کے برابر ہوتا ہے۔

انگریزی لفظ sine تیرہویں صدی میں ہونے والی ایک خطائے ترجمہ کا نتیجہ ہے کہ جب بارہویں صدی میں ہونے والے تراجم (دیکھو عروج و زوال) کے دوران سنسکرت سے عربی میں آنے والے جِیبَ (قوس ) کو لاطینی ترجمے کے دوران، جیب والے جَب (خانہ، کہفہ) سے مغالطہ کے نتیجے میں sinus بنا دیا جو ریاضی میں آج کا sine بنا۔

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**کسجنکا بوری** (27 اگست 1876 – 14 جولائی 1954) ہنگری کی ایک لوک کڑھائی کی ماہر تھیں۔

سیرت
----

بوری **بوربلا مولنر کی حیثیت** سے پیدا ہوئیں تھیں۔ اس کے دادا ، جانوس ناگی ، ایک سمور فروش تھے۔ اس کے چھوٹے قد کی وجہ سے ، اس کی عرفیت کزنجنکا پڑ گئی۔  ان کی بیٹی ، بوری ، ایک اسٹور میں کام کرتی تھی اور اس کے علاوہ کڑھائی اور ڈیزائن نمونوں پر بھی کام کرتی تھی۔ اس کی صلاحیتوں کو ورثہ میں اس کی بیٹی باربرا مولنر نے ، پھر مارٹن گاسپر نے حاصل کیا۔ 

شادی کے بعد ، اس نے چھ بچوں کو جنم دیا ، ان میں سے دو کی موت ہو گئی۔ اس نے 4 بیٹوں کی پرورش کی۔ اس نے نئے نمونوں بھی ڈیزائن کیے۔ اس کے کاموں کےصلےکے طور پر اسے ماسٹر آف لوک آرٹ کا خطاب بھی ملا۔

2012 میں ، میٹی لوگوں کے آرٹ اور لوک کڑھائی کو یونیسکو نے ثقافتی ورثہ کی فہرست میں شامل کر لیا۔

ورثہ
----

ان کی اولاد میں سے ایک ، جسمانی تعلیم کے استاد گوسپور گوبور نے ، اصل نقاشی ، نمونوں ، کڑھائی اور کمپوزیشن کی بنیاد پر ، 2017 میں ، انا برڈا کے تعاون سے ، کپڑے اور تحائف کا ایک مجموعہ تشکیل دیا ، جس کا نام انھوں نے بوسہ گلاب کا اصل ماتیومرکب بذریعہ کسجنکا بوری رکھا  ۔ انا ہنگری کی ایک ڈیزائنر ہے جس نے 2000 سمر اولمپکس کے لیے ہنگری کی قومی ٹیم کے لیے ملبوسات کا ایک مجموعہ ڈیزائن کیا تھا۔

حوالہ جات
---------

1. ↑  "Baranya Megye Szépe :: Kissing Roses"۔ www.baranyaszepe.hu۔ 28 مئی 2019 میں اصل سے آرکائیو شدہ۔ اخذ شدہ بتاریخ 28 مئی 2019  الوسيط `|url-status=` تم تجاهله (معاونت)
2. ↑  Kisjankó Bori. Emlekhaz.  [Dostęp 2019-05-31]
3. ↑  "UNESCO - Folk art of the Matyó, embroidery of a traditional community" (بزبان انگریزی)۔ ich.unesco.org۔ اخذ شدہ بتاریخ 31 مئی 2019
4. ↑  "Világot akar hódítani a dédi mintáival" (بزبان مجارستانی)۔ Lokál۔ 2017-08-03۔ اخذ شدہ بتاریخ 31 مئی 2019
5. ↑  Németh Krisztina (2017-07-30)۔ "Világot akar hódítani a dédi mintáival a pécsi tanár" (بزبان مجارستانی)۔ pecsma.hu۔ اخذ شدہ بتاریخ 31 مئی 2019
6. ↑  "Burda Anna grafikusnő negyvenévesen új karriert álmodott" (بزبان مجارستانی)۔ nlc۔ 2011-11-23۔ اخذ شدہ بتاریخ 31 مئی 2019
ریاست لکھنؤ کا نواب۔ 30 جولائی 1822 کو اودھ کے شاہی خاندان میں اس کی پیدائش ہوئی۔ اس کا پورا نام ابو المنصور سکندر شاہ پادشاہ عادل قیصر زماں سلطان عالم مرزا محمد واجد علی شاہ اختر تھا۔ اپنے باپ امجد علی شاہ کے بعد تخت نشین ہوا۔ نہایت ہی عیاش، رقص و موسیقی میں دلچسپی رکھنے والا رنگین مزاج نواب تھا۔

دور حکومت
---------

واجد علی شاہ کے دور حکومت میں دراصل واجد علی شاہ کے والد امجد علی شاہ کے دور تک آتے آتے ایسٹ انڈیا کمپنی فوجی اور سیاسی حیثیت سے اودھ کے معاملات میں اتنا حاوی ہو چکی تھی کہ اب وہ محض یہ موقع تلاش کر رہی تھی کہ اس حکومت کو کس طرح سے قبضے میں لے لیا جائے۔ لیکن واجد علی شاہ کی تخت نشینی 1847کے فوراً ہی بعد ان کے خلاف بدنظمی، ہیجان، انتشار اور ان کی نا اہلی اور عیاشی کے الزامات لگائے گئے جس کا علاج ان کی معزولی کے علاوہ کچھ نہ تھا۔ ان کی تخت نشینی کے کچھ ہی عرصہ بعد لارڈ ہارڈنگ نے نومبر 1847 میں متنبہ کر دیا تھا کہ اگر سلطنت کے حالات میں سدھار نہ ہوا تو کمپنی اختیارات کو اپنے ہاتھ میں لے لے گی۔ لیکن 1849 میں جب کرنل سلیمن کو ریزیڈنٹ بناکر لکھنؤ بھیجا گیا تو اس کا اصل مقصد یہی تھا۔ بظاہر اس نے تین مہینے تک پوری ریاست کا دورہ کرنے کے بعد رعایا کی تباہ حالی اور کام کی سرکشی لاقانونیت اور قتل، لوٹ مار کی کیفیات رپورٹ کی شکل میں مرتب کی تھی اور یہی ان کی معزولی کا شاخسانہ بنی۔ جس کے باعث واجد علی شاہ کو اپنے لڑکے برجیس قدر کو 1857 میں تخت نشیں کر کے جلا وطن کر دیا گیا۔

فنون لطیفہ سے دلچسپی
--------------------

واجد علی شاہ نہایت رنگین مزاج حکمران تھا۔ وہ صرف اردو کا شاعر ہی نہیں تھا بلکہ اسے رقص و سرور کے رمُوز پر بھی کمال حاصل تھا۔ گانے، بجانے، ڈرامے، شاعری، راگ راگنی کا ماہر تھا۔ کتھک رقص کو اس نے از سر نو زندہ کیا تھا۔ رہس، جو گیا، جشن اور اس قسم کی کئی چیزوں کو اس نے نہ صرف زندگی دی تھی بلکہ ان کے ماہرین کو بھی اس نےلکھنؤ

  

میں جمع کیا تھا۔ اسے یہ رموز استاد باسط خاں، پیارے خاں اور نصیر خاں نے سکھائے تھے۔ ان تمام چیزوں کی تربیت اور ارتقاءکے لیے اس نے لکھنؤ میں عالیشان قیصر باغ بارہ دری بنوائی جو آج بھی قائم ہے۔ اس نے خود کئی نئے راگ اور راگنیوں کی ایجاد کی۔ اتنا ہی نہیں اس نے تمام رموز پر الگ الگ کتابچے بھی لکھے تھے جن کی تعداد سو سے بھی زائد تھی۔

انتقال
------

اپنی جلا وطنی کے ہی دور میں 65 سال کی عمر میں یکم ستمبر 1887 کوکلکتہ کے مٹیا بر ج میں اس کا کا انتقال ہو گیا۔

نمونہ کلام
----------

بابل مورا نیہر چھوٹو جائے

چار کہار میرا ڈولیا سجائے

مورا اپنا بیگانو چھوٹو جائے

آنگن تو پربت بھئیو اور ڈیری بھئی بدیش

جائے بابل گھر آپنو ں میں چلی پیا کے دیس

بابل مورا نیہر چھوٹو جائے

| * د
* ب
* ت
شاہان اودھ |
| --- |
| شاہان اودھ | 
* برہان الملک سعادت علی خان
* صفدر جنگ
* شجاع الدولہ
* آصف الدولہ
* وزیر علی خان
* سعادت علی خان دوم
* غازی الدین حیدر شاہ
* ناصر الدین حیدر شاہ
* محمد علی شاہ
* امجد علی شاہ
* واجد علی شاہ
* بیگم حضرت محل
* برجیس قدر

 |  |
| فہرست | 
* ریاست اودھ
* فہرست نوابان اودھ

 |
| جنگیں | 
* جنگ آزادی ہند 1857ء

 |
**پیلی بھیت** (انگریزی: Pilibhit) پیلی بھیت ہندوستان کی ریاست اترپردیش کے پیلی بھیت ضلع کا ایک شہر اور میونسپل بورڈ ہے۔ پیلی بھیت بریلی ڈویژن کا شمال مشرقی ضلع ہے، جو نیپال کی سرحد پر شیوالک سلسلے کے دامن کے ساتھ ذیلی ہمالیائی سطح مرتفع پٹی کے روہیل کھنڈ علاقے میں واقع ہے۔ یہ دریائے گومتی کا ماخذ اور جنگلات سے مالا مال ہے۔ شمالی ہندوستان کے علاقے پیلی بھیت کو بانسری نگری کے نام سے بھی جانا جاتا تھا کیونکہ یہاں بانسری بڑے پیمانے پر بنائی اور برآمد کی جاتی تھی ۔ حکومت ہند کی طرف سے جاری کردہ ایک رپورٹ کے مطابق پیلی بھیت ہندوستان کے اقلیتی مرتکز علاقوں میں سے ایک ہے ۔

تاریخ
-----

مقامی لوگوں کا خیال ہے کہ پیلی بھیت پر ایک قدیم بادشاہ میوردھواج یا موردھواج یا بادشاہ وینو کی حکومت تھی، جو بھگوان کرشن کا بہت بڑا عقیدت مند اور ارجن کا وفادار دوست تھا۔ بادشاہ وینو کا نام اور اس کی سلطنت کا جغرافیہ مہابھارت میں موجود ہے۔

  

شہر پیلی بھیت مغل دور میں بریلی صوبہ کے تحت ایک انتظامی اکائی تھا۔ تحفظ کے لیے مغل صوبیدار علی محمد خان نے 1734 عیسوی میں انتظامی عمارت کے چاروں طرف چار شاندار دروازے تعمیر کروائے تھے۔ ان دروازوں کو مغرب میں بریلوی دروازہ، مشرق میں حسینی دروازہ، شمال میں جہان آبادی دروازہ اور جنوب میں دکھنی دروازہ کا نام دیا گیا۔ مناسب دیکھ بھال کی کمی کی وجہ سے تمام دروازےتباہ ہو چکے ہیں صرف ان کے کھنڈر باقی ہیں۔

  

ڈوٹی، نیپال کے شاہ خاندان کے آخری بادشاہ پرتھیوی پتی شاہ کو نیپال کے گورکھا بادشاہ کے حملے کے بعد 1789 عیسوی میں رام پور کے حاکم فیض اللہ خان نے پیلی بھیت میں پناہ دی تھی۔

آزادی کے جنگجو مولانا عنایت اللہ نے پیلی بھیت سے رضاکارانہ طور پر اودھ کی جلاوطن ملکہ بیگم حضرت محل کی میزبانی کی، جو 1859 کے آخر میں نیپال پہنچی تھیں۔

تفصیلات
-------

پیلی بھیت کا رقبہ 47 مربع کلومیٹر ہے اور اس کی مجموعی آبادی 2,037,225 افراد پر مشتمل ہے اور 172 میٹر سطح دریا سے بلندی پر واقع ہے۔

مزید دیکھیے
-----------

* بھارت
* فہرست بھارت کے شہر

حوالہ جات
---------

|  |  |
| --- | --- |
|  | ویکی ذخائر پر **پیلی بھیت** سے متعلق سمعی و بصری مواد ملاحظہ کریں۔ |

1. ↑  انگریزی ویکیپیڈیا کے مشارکین۔ "Pilibhit"

|  |
| --- |
| * باب بھارت
* باب جغرافیہ
 |

| * د
* ب
* ت
روہیل کھنڈ کے تاریخی علاقے |
| --- |
| بریلی ضلع | 
* بریلی
* نواب گنج، بریلی

 |
| پیلی بھیت ضلع | 
* پیلی بھیت
* نیوریا حسین پور
* جہان آباد، پیلی بھیت

 |
| رامپور ضلع | 
* رام پور
* میلک

 |
| شاہ جہاں پور ضلع | 
* شاہجہاں پور
* کترا، شاہ جہاں پور
* تلہر
* جلال آباد
* Powayan

 |
| مرادآباد ضلع | 
* مرادآباد
* جویا، بھارت

 |
| بدایوں ضلع | 
* بدایوں
* ککرالا
* سہاسوں

 |
| لکھیم پور کھیری ضلع | 
* محمدی، اترپردیش

 |
خوفناک جنگل معروف ادیب ابن صفی کی جاسوسی دنیا کا دوسرا ناول ہے۔ یہ فریدی اور حمید کے ابتدائی دور کی کہانی ہے جب انہیں زیادہ سہولتیں اور وسائل میسر نہ تھے۔

کہانی
-----

```
خوفناک جنگل کی کہانی شروع ہوتی ہے رندھیر سنگھ سے جو پولیس سٹیشن پہنچتا ہے اور جنگل میں ایک لاش کے بارے میں اطلاع دیتا ہے۔ جب پولیس پارٹی جنگل میں پہنچتی ہے تو صورتحال اس طرح نہیں ہوتی جیسا کہ اطلاع دی گئی تھی۔ اچانک فائرنگ شروع ہو جاتی ہے۔ ایک کانسٹیبل زخمی ہوتا ہے، لیکن پولیس پارٹی خود کو بچا لیتی ہے۔ تحقیقات کسی کامیابی کی طرف نہیں جاتیں اور اسی لیے سی بی آئی کو طلب کر لیا جاتا ہے۔ مبصر ہونے کے ناطے فریدی شروع میں ہی کچھ بد عنوانی کی نشاندہی کرتا ہے۔ سطحی طور پر یہ ایک قتل کا معما ہے۔  لیکن قاتل تحقیقاتی ٹیم کو گمراہ کرنے کے لیے معاملات کو گھماتا رہتا ہے۔ تاہم فریدی بے خوف ہے اور اسرار کو سلجھانے میں پرعزم۔ ۔۔۔۔۔ دلبیر سنگھ ایک امیر زمیندار ہے۔ ۔۔۔۔۔ ایک بیوہ سروج جس کی شادی ایک مشہور سائنس دان سے ہوئی، ایک لڑکی بملا جو سروج کی سہیلی تھی اسے ملنے اس کے گھر موجود تھی  اور اس کا منگیتر رندھیر سنگھ اسے لینے سروج کے گھر جا رہا تھا، جب اس کو جنگل کے قریب قتل کر دیا گیا۔
```

سروج کا دیور دلبیر سنگھ جو نابینا بنا ہوا ہے۔ وہ اصل میں منشیات کا کاروبار کرتا ہے، ایک دن اسے علم ہو جاتا ہے کہ اس کا سائنس دان بھائی ایک گیس دریافت کر چکا ہے، جس سے ہنسی کا دوری پڑتا ہے۔ ان کا ایک دوسرے ڈاکٹر ستیش ہے۔ جو غلط کاموں میں ملوث ہے۔ 

ان لوگوں کے اس غیرقانونی کام کا سروج کی سہیلی بملا کو علم ہو جاتا ہے۔ تو ڈرا دھمکا کر اس کے منگیتر کو بلوا کر راستے میں بملا کی لاش ڈال دی جاتی ہے۔ جس کی اطلاع دینے وہ پولیس اسٹیشن جاتا ہے۔ اور پھر پولیس کے ساتھ واپس پہنچنے پر فائرنگ سے مر جاتا ہے۔ 

فریدی آخر کار جان جاتا ہے کہ سروج کا دیور دلبیر سنگھ جھوٹ میں نابینا بنا ہوا ہے اور ڈاکٹر ستیش بھی اس کا دوست ہے۔ جو بملا کے گھر جا رہا ہوتا ہے تاکہ ثبوت مٹا سکے۔ مگر ریل میں فریدی کو دیکھ کر حملہ کر دیتا ہے، پکڑا جاتا ہے اور اس کو بھی قتل کرا دیا جاتا ہے۔ 

آخر کار فریدی دلبیر کے سامنے اس کی گود میں سانپ ڈال دیتا ہے جس کو دیکھ کر وہ بدک جاتا ہے۔ جس سے اس کے بینا ہونے کا ثبوت مل جاتا ہے۔ یوں وہ جرم کا اقرار کر لیتا ہے۔
تیزپور
**آسام میں مسیحیت** تیسرا برا مذہب ہے۔ آسام بھارت کی ایک ریاتس ہے جو شمال مشرقی بھارت میں واقع ہے۔ بھارت میں مردم شماری، 2011ء کےمطانق آسام میں مسیحیوں کی کل تعداد 1,165,867 ہے جو کل آبادی کا 3.74% ہے۔ آسام میں مسیحیت اسلام کے بعد دوسرا برا تیزی سے پھیلنے والا مذہب ہے۔ آسام میں مسیحیت کا سب سے بڑا مرکز دیما ہساؤ ضلع ہے جہاں کل آبادی کا تقریباً 30 فیصد حصہ مسیحیوں پر مشتمل ہے۔ اس کے بعد کاربی آنگلونگ ضلع ہے جہاں 16.5% مسیحی ہیں۔ یہ اعداد و شمار 2011ء مردم شماری کے ہیں۔

آسام میں مسیحی مشنری اور تبلیغ کی ابتدا 1626ء میں ہوئی جب دو مشنریوں کاربال اور سیسیلا کو وہاں بھیجا گیا۔ یہ دونوں 26 ستمبر 1626ء کو آسام پہنچے۔ وہ آسام ہوتے ہوئے ہوگلی-چنچرا جا رہے تھے۔
1836ء میں باقاعدہ مسیحی مشنری نے وہاں کام کرنا شروع کیا اور ناتھن براون اور اولیور کو وہاں بھیجا گیا۔ یہ دونوں اس سے قبل برما میں اپنی تبلیغی خدمات دے چکے تھے۔ وہ اپنے ساتھ چھاپہ خانہ لے گئے تھے اور پہلی متربہ سادیہ میں اترے۔ سادیہ آسام کے مشرق بعد میں ہے۔ وہاں انھوں نے آسامی اور خامتی زبانوں میں اسکول کا قیام کیا اور کتابیں شائع کیں۔ انھوں نے عہد نامہ جدید کا ترجمہ بھی آسامی زبان میں کیا۔ لیکن 1839ء میں خامتی جنگجووں نے واویلا مچا دیا اور وہ دونوں جے پور روانہ ہو گئے۔ جےپور میں بھی وہ آسامی زبان میں کتابیں شائع کرتے تھے۔ عہد نامہ جدید کا پہلا آسامی زبان کا ترجمہ 1848ء میں ‘امار ترانکورت جیسو کرشتور نیوم‘ کے نام سے شائع ہوا۔ اس نے آسامی زبان میں کچھ دعائیں بھی شائع کیں۔

آسام میں کھاسی اور گارو دو اہم مسیحی قبیلے ہیں۔ آسام میں بنگالیوں کی تعداد بہت زیادہ ہے اور ان میں بھی کچھ مسیحی پائے جاتے ہیں۔

ضلعوں میں آبادی
---------------

آسام میں مسیحیوں کی آبادی (2011ء)| # | ضلع | کل آبادی | مسیحی آبادی |  % |
| --- | --- | --- | --- | --- |
| 1 | کاربی آنگلونگ ضلع | 956313 | 157789 | 16.50% |
| 2 | شونت پور ضلع | 1924110 | 138166 | 7.18% |
| 3 | ادلگری ضلع | 831668 | 110215 | 13.25% |
| 4 | کوکراجھر ضلع | 887142 | 101091 | 11.40% |
| 5 | گوالپارا ضلع | 1008183 | 77862 | 7.72% |
| 6 | تنسوکیا ضلع | 1327929 | 76877 | 5.79% |
| 7 | دیما ہساؤ ضلع | 214102 | 63310 | 29.57% |
| 8 | ڈبروگڑھ ضلع | 1326335 | 52968 | 3.99% |
| 9 | گولا گھاٹ ضلع | 1066888 | 50582 | 4.74% |
| 10 | چیرانگ ضلع | 482162 | 49747 | 10.32% |
| 11 | لکھیم پور ضلع | 1042137 | 46217 | 4.43% |
| 12 | کاچار ضلع | 1736617 | 37635 | 2.17% |
| 13 | کامروپ ضلع | 1517542 | 33297 | 2.19% |
| 14 | شیو ساگر ضلع | 1151050 | 33147 | 2.88% |
| 15 | باکسا ضلع | 950075 | 27076 | 2.85% |
| 16 | ناگاؤں ضلع | 2823768 | 26844 | 0.95% |
| 17 | جورہٹ ضلع | 1092256 | 21051 | 1.93% |
| 18 | کامروپ میٹروپولیٹن ضلع | 1253938 | 18810 | 1.50% |
| 19 | کریم گنج ضلع | 1228686 | 11990 | 0.98% |
| 20 | دھیماجی ضلع | 686133 | 8711 | 1.27% |
| 21 | ہائلاکاندی ضلع | 659296 | 8480 | 1.29% |
| 22 | بونگائی گاؤں ضلع | 738804 | 5924 | 0.80% |
| 23 | دھوبری ضلع | 1949258 | 4107 | 0.21% |
| 24 | درنگ ضلع | 928500 | 1688 | 0.18% |
| 25 | برپیٹا ضلع | 1693622 | 1020 | 0.06% |
| 26 | ماری گاؤں ضلع | 957423 | 834 | 0.09% |
| 27 | نلباری ضلع | 771639 | 429 | 0.06% |
|  | **Assam** (Total) | 31205576 | 1165867 | 3.74% |

حوالہ جات
---------

1. ↑   آرکائیو شدہ مارچ 10, 2012 بذریعہ وے بیک مشین
2. ↑  "Regional Updates – Gospel for Asia"۔ Gfa.org۔ اخذ شدہ بتاریخ 15 دسمبر 2013
3. ↑  Population by religious community: Assam. 2011 Census of India.
**محمود شکری آلوسی** بلوغ الارب کے مصنف کا نام ہے جو مؤرخ ، ادیب ، لغوی اور اہلسنت کے عالم دین تھے۔

ولادت
-----

محمود شکری بغداد کے رصافہ نامی محلے میں 19 رمضان 1273ھ بمطابق 1857ء میں پیدا ہوئے ۔

کنیت اور لقب
------------

شکری کی کنیت ابوالمعالی اور لقب جمال الدين لها -

نام و نسب
---------

بلوغ الارب کے مؤلف کا پورا نام محمود شكرى بن عبدالله بن محمود بن عبدالله بن محمود الحسيني الآلوسى البغدادی ہے ۔ شکری کا سلسلہ نسب "شیخ عبد القادر جيلانى کے واسطے سے امام حسین سے جا ملتا ہے ۔ شکری کے دادا شہاب الدین محمود جو آلوسی کبیر ہیں والد کی طرف حسینی اور والدہ کی طرف سے حسنی سید تھے.

آلوسی نسبت
----------

مختلف اقوال پائے جاتے ہیں ، آلوس کی طرف نسبت ہے جو شام میں سمندر پر طرسوس کے قریب ایک جگہ ہے) مگر یاقوت حموی اور ابن الاثیر دونوں نے سمعانی کے اس قول کوغلط کہا سمعانی کے بقول آلوس ایک شہر ہے جو ساحل شام پر طرسوس کے قریب واقع ہےمحمود شکری کے آبا ؤ اجداد دراصل بغداد کے رہنے والے تھے ۔ جب 656ھ میں ہلاکو خان نے بغداد کو فتح کرنے کے بعد قتل و غارت کا بازار گرم کیا تو ان کا جد بغداد سے بھاگ کر آلوس چلا گیا اور یہ آلوسی کہلایا ۔

تعلیم
-----

ابتدائی تعلیم اپنے والد عبد اللہ سے حاصل کی ۔ ابھی سترہ برس کی عمر کو پہنچے تھے کہ والد کا سایہ سر سے اٹھ گیا ۔ مگر شکری نے اپنی تعلیم کو جاری رکھا اور اپنے چچا ابوالبرکات نعمان بن محمود اور دیگر علما سے علوم کی تکمیل کی

عملی زندگی
----------

انھوں نے اپنی زندگی تدریس اورتصنیف میں گزاری اور بغداد میں "الزوراء" کے نام سے پہلا اخبارجاری کی اس کے علاوہ «المقتبس» «المشرق» «المنار» و«مجلة المجمع العلمي العربي» میں بھی لکھتے رہے
1335ھ؛1916ء میں جب برطانوی حکومت بغداد پر قابض ہو گئی تو انھوں نے شکری کو بغداد کے عہدہ قضا کی پیشکش کی مگر آلوسی نے انگریزوں کے ساتھ میل جول رکھنے سے نفرت کے باعث اس عہدے کو قبول کرنے سے انکار کر دیا ، بلکہ آئندہ بھی کسی عہدے پر فائز ہونا پسند نہ كيا - البته جب عراق میں عربی حکومت کی بنیاد رکھی جانے لگی تو انھوں نے تعلیمی مجلس کا رکن بننا منظور کر لیا ۔

تصانیف
------

آلوسی کی کل 52 تصنیفات ہیں جن میں کچھ رسالے ہیں اور کچھ کتابیں ۔ ان میں سے مشہور کتابوں کے نام یہ ہیں :

1. اخبار بغداد و ما جاورها من القرى والبلاد -
2. الضرائر وما يسوغ للشاعر دون الناثر -
3. بلوغ الأرب في معرفة احوال العرب -
4. الميسك الاذفر فى تراجم علما القرن الثالث عشر -
5. مساجد بغداد -
6. النحت و بيان حقيقته ونبذة من قواعده -
7. تاریخ نجد -
8. امثال العوام في دار السلام ۔
9. رياض الناظرين فى مراسلات المعاصرين ۔
10. بدائع الانشاء -
11. عقد الدرر شرح مختصر نخبة الفكر -۔
12. مادل عليه القرآن مما يعضده الهيئة الجديدة -
13. فتيح المنان
14. تجريد الانسان فى الذب عن ابى حنيفة النعمان -
15. ضب العذاب على من سب الأصحاب ۔
16. غاية الأمانى فى الرد على النبهانى

وفات
----

آلوسی نے بغداد میں 4 شوال 1342ھ /8 مئی 1924ء میں وفات پائی اور انھیں بغداد میں شیخ معروف الکرخی کے قبرستان میں سپرد خاک کیا گیا۔

حوالہ جات
---------

1. ↑  معجم البلدان1/326
2. ↑  الاعلام8/54
3. ↑  معجم المؤلفین
4. ↑  محمود شكري الآلوسي سيرته ودراسته اللغوية - تأليف محمد بهجة الأثري.
**سید شاہ رشید الحق عمادی** خانقاہ عمادیہ قلندریہ کے چھٹے سجادہ نشین ہیں۔

ولادت
-----

ان کی پیدائش26 جمادی الثانی کو 1262ھ میں بہ مقام شہبازپور متصل قصبہ پھلواری اپنی پھوپھی کے یہاں ہوئی، مادہ تاریخ ولادت با سعادت نیربخت اور مظہر العجائب ہے۔ علی امیر الحق حق ان کے والد ماجد نے ان کی ولادت کا قطعہ تاریخ لکھا ہے درج ذیل ہے:

* نور عینی مرا عنایت کرد
* آں خداوند خالق رزاق
* خواستم چوں شہود قادر بخش
* گفت ہاتف "عنایت خالق" (1262ھ)

سجادہ نشینی
-----------

شاہ رشید الحق 18؍محرم الحرام بروز جمعہ 1302ھ کو بہ اجماع اراکین خاندان مجیبیہ و عمادیہ و اتفاق آرائے مجمع عام میں سجّادہ عمادیہ پر بیٹھا دیا۔

تعلیم
-----

ان کی تعلیم کی ابتدا شاہ آل یٰسین یعنی اپنے ممیرے دادا سے ہوئی۔ پھر آپ نے مختلف بزرگوں سے ابتدائی کتابیں پڑھیں۔ جب میزان الصرف شروع کر نے کی نوبت آئی تو علی امیر الحق نے آپ کی تعلیم اپنے ہاتھ میں لے لی۔ یہاں تک کہ انہوں نے میزان سے لے کر آخر تک کل کتابیں اپنے والد ماجد سے تمام فرمائیں۔ اور درمیان میں تعلیم علوم باطنیہ بھی ہوتی جاتی تھی ۔

بیعت و خلافت
------------

بیعت تو سترہ برس کی عمر میں ہو چکی تھی اور تحصیل علوم باطنیہ تکمیل مدارج کے بعد 1296ھ میں آپ کو اپنے اخی عمزاد سید شاہ محمد نذیر الحق فائز عمادی قلندری کے ساتھ ساتھ علی امیر الحق نے اجازت و خلافت عنایت فرمائی۔ اور ایک ہی اجازت نامہ دنوں کے نام لکھ کر حوالے فرما یا۔

وفات
----

بائیس جمادی الاول 1339ھ کو وفات ہوئی مزار شریف آپ کا خام پائیں مزار شاہ علی امیر الحق کے ہے۔

خلفاء
-----

آپ کے خلفاء میں جامع الشریعت والطریقت سید شاہ محمد حبیب الحق سجادہ نشین و حسان الہند مولانا حیات الحق معروف محی الدین تمنا و مولوی وحیدالدین نہسوی و مولوی شاہ حسن رضا مرحوم بیتھوی ہیں۔

حوالہ جات
---------

1. ↑  انوار الاولیاء ،حسیب اللہ مختار،صفحہ 129،بساط ادب کراچی پاکستان 2000ء
شماخی سفاری پارک
**شماخی سفاری پارک** "آذربائیجان میں سیاحت کی خصوصی صنعت کی ترقی کے بارے میں اسٹریٹجک روڈ میپ" کے مطابق بنایا گیا تھا۔  شماخی سفاری پارک کا افتتاح 2 اکتوبر 2017 کو ہوا تھا۔

تفصیل
-----

یہ مشہور ہے کہ ایسا پہلا پارک افریقہ میں بنایا گیا تھا۔ آذربائیجان میں ، جنگلی جانوروں کے لیے ایک ماحولیاتی ذخیرہ شماخی خطے میں ، ایک پہاڑی لکڑی والے علاقے پیرگولو کے علاقے میں واقع ہے۔ فی الحال ، یہ سفاری پارک 620 ہیکٹر (بشمول 480 ہیکٹر باڑ علاقہ) پر محیط ہے۔ 

جینیاتی طور پر تین قیمتی جانوروں کے 420 جانور لاتویا ، پولینڈ ، سلوواکیہ ، جمہوریہ چیک اور ہنگری سے پارک لائے گئے تھے: سرخ ہرن ، موفلون اور زوال کے ہرن۔ انتخاب اور ویٹرنری اقدامات کے نتیجے میں ، ان جانوروں کی تعداد تقریبا دگنی ہو چکی ہے اور اب جانوروں کی تعداد 1000 سے تجاوز کرگئی ہے۔ فی الحال ، اس پارک میں 790 جانور ہیں ، جن میں 260 سرخ ہرن ، 250 موفلن اور 280 گر ہرن شامل ہیں۔ بیرونی اثرات اور متعدی بیماریوں سے ہرن ، گرنے والے ہرن اور مفلون کو بچانے کے لیے 52 کلومیٹر کی باڑ لگائی گئی۔ اس کے علاوہ ، پارک نے موسموں کی وجہ سے سردی ، ہوا ، بارش سے بچانے کے لیے بڑی تعداد میں قدرتی پناہ گاہیں بنائیں ہیں۔

انفراسٹرکچر
-----------

پارک کے اندر ماحولیاتی انفراسٹرکچر بنانے کے لیے ، 36 کلومیٹر چوڑا سڑک بچھائی گئی ہے۔ اس کے علاوہ جانوروں کے لیے بہت ساری قدرتی غذائیں بھی تیار کی گئیں ہیں۔ ہرن اور موفلون ہرن کو بیرونی اثرات اور متعدی بیماریوں سے بچانے کے لیے 52 کلومیٹر لمبی باڑ کو پربلت کنکریٹ ستونوں پر بنایا گیا ہے۔ اس کے علاوہ ، پارک کے علاقے میں ایک انتظامی عمارت اور ایک گیسٹ ہاؤس بھی بنایا گیا تھا۔ انتظامی عمارت اور گیسٹ ہاؤس میں تزئین و آرائش کے بڑے پیمانے پر کام انجام دیے گئے۔

ٹورز
----

شماخی سفاری پارک اور آذربائیجان کی وزارت تعلیم نے ایک معاہدہ کیا ، جس کی بنیاد پر ، ستمبر 2018 سے ، سفاری پارک تک اسکول کے دوروں کا انعقاد ہر ہفتے کیا جائے گا۔ اسکول کے بچوں کے لیے داخلہ مفت ہے۔

یہ بھی دیکھیں
-------------

سفاری پارک

آذربائیجان کے قومی پارکس

حوالہ جات
---------

1. ↑  "Azərbaycan Prezidentinin Rəsmi internet səhifəsi - XƏBƏRLƏR » Tədbirlər"۔ president.az (بزبان آذربائیجانی)۔ اخذ شدہ بتاریخ 25 جنوری 2019
2. ↑  "В Шамахе открылся сафари-парк"۔ Информационное Агентство Репорт (بزبان روسی)۔ اخذ شدہ بتاریخ 25 جنوری 2019
3. ↑  "SAFARI PARK OF SHAMAKHI INCREASED POPULATION OF RED BOOK MARALS"۔ CBC.AZ (بزبان انگریزی)۔ 25 جنوری 2019 میں اصل سے آرکائیو شدہ۔ اخذ شدہ بتاریخ 25 جنوری 2019  الوسيط `|url-status=` تم تجاهله (معاونت)
4. ↑  "Ilham Aliyev and first lady Mehriban Aliyeva visited Safari Park Shamakhi"۔ en.president.az (بزبان انگریزی)۔ اخذ شدہ بتاریخ 25 جنوری 2019
5. ↑  "President Ilham Aliyev, First Lady Mehriban Aliyeva visit Safari Park Shamakhi [PHOTO]"۔ AzerNews.az (بزبان انگریزی)۔ 2018-08-27۔ اخذ شدہ بتاریخ 25 جنوری 2019
6. ↑  "Ilham Aliyev viewed Safari Park Shamakhi"۔ en.president.az (بزبان انگریزی)۔ اخذ شدہ بتاریخ 25 جنوری 2019
7. ↑  "Ilham Aliyev got acquainted with the newly established Shamakhi Safari Park"۔ president.az (بزبان آذربائیجانی)۔ اخذ شدہ بتاریخ 25 جنوری 2019
8. ↑  "Президент Ильхам Алиев и первая леди Мехрибан Алиева побывали в Шамахинском Сафари-парке ОБНОВЛЕНО ВИДЕО"۔ azertag.az (بزبان روسی)۔ اخذ شدہ بتاریخ 25 جنوری 2019
**عائشہ دت** (پیدائش: 5 جون 1960ء) ایک بھارتی خاتون فلم پروڈیوسر اور سابق ماڈل اور اداکارہ ہیں۔ وہ بالی ووڈ اداکار جیکی شراف کی اہلیہ اور ٹائیگر شراف کی والدہ ہیں۔ابتدا میں عائشہ شراف نے مس ینگ ورلڈ مقابلے میں حصہ لیا جو منیلا میں منعقد ہوا تھا۔ بدقسمتی سے، وہ منتخب نہیں ہوئیں لیکن مقبول ترین مقابلہ کرنے والوں میں سے ایک کے طور پر ابھریں۔ اس نے اپنے پیشہ ورانہ کیریئر کا آغاز بطور ماڈل کیا اور مختلف ماڈلنگ اسائنمنٹس کیں۔ مسلسل کوششوں اور محنت کے بعد وہ سب سے کامیاب ماڈل بن گئیں۔

ابتدائی زندگی
-------------

وہ ایک بنگالی والد رنجن دت کے ہاں پیدا ہوئی تھی جو بھارتی فضائیہ میں ایئر وائس مارشل تھے اور بلجیم کے کلاڈ میری دت ڈی کیوی۔ عائشہ نے منیلا میں مس ینگ ورلڈ کے مقابلے میں حصہ لیا۔ اس نے 1984ء میں موہنیش بہل کے ساتھ بالی ووڈ کی فلم *تیری بہوں میں* اداکاری کی۔

ذاتی زندگی
----------

دت نے اپنے دیرینہ بوائے فرینڈ اور بالی ووڈ اداکار جیکی شروف سے 5 جون 1987ء کو اپنی سالگرہ پر شادی کی۔ بعد میں وہ فلم پروڈیوسر بن گئیں۔ یہ جوڑا ایک میڈیا کمپنی جیکی شروف انٹرٹینمنٹ لمیٹڈ چلاتا ہے۔ سونی ٹی وی کے آغاز سے لے کر 2012ء تک ان کے مشترکہ طور پر 10% حصص تھے جب انھوں نے اپنا حصہ بیچ دیا اور سونی ٹی وی کے ساتھ اپنی 15 سالہ طویل وابستگی ختم کی۔ اس کے دو بچے ہیں، ٹائیگر شروف (پیدائش 1990ء)، ایک بالی ووڈ اداکار اور ایک بیٹی، کرشنا شروف (پیدائش 1993ء)۔ 2009ء میں دت کا ساحل خان کے ساتھ مبینہ تعلق تھا جب دونوں نے مل کر ایک پروڈکشن کمپنی شروع کی۔ دونوں کے مبینہ تعلقات اور ان کی کاروباری شراکت نے بعد میں 2014ء میں ایک بدصورت موڑ لیا جب اس نے اس کے خلاف قانونی مقدمہ دائر کیا۔ بدلے میں اداکار کے وکیل نے عدالت میں کچھ مباشرت تصاویر پیش کیں جن میں ساحل اور عائشہ دونوں ایک سمجھوتہ کرنے والی صورت حال میں تھے جس سے یہ ظاہر ہوتا ہے کہ دونوں کے درمیان پیشہ ورانہ وابستگی کے علاوہ اور بھی بہت کچھ تھا۔

فلمیں
-----

| سال | عنوان | بطور کریڈٹ |
| --- | --- | --- |
| 1984 | *تیری باہوں میں* | اداکارہ |
| 2000 | *جس دیش میں گنگا رہتا ہے۔* | پروڈیوسر |
| 2001 | *گرہان* |
| 2003 | *بوم* |
| *سندھیا* |
| 2007 | *بومبیل اور بیٹریس* |
|

مزید دیکھیے
-----------

ہندی فلمی خاندانوں کی فہرست

حوالہ جات
---------

1. ↑
**عاتكہ بنت یزید** ایک اموی شہزادی خلیفہ یزید بن معاویہ کی بیٹی اور خلیفہ عبدالملک بن مروان کی زوجہ تھی۔ بعض نے اسے *عالمہ دین* قرار دیا کیونکہ اس نے علم دین کا وسیع مطالعہ کیا، خاص طور پر علم حدیث میں۔ اس کے ساتھ وہ اپنی سخاوت اور فیاضی کی وجہ سے بھی مشہور تھی  کیونکہ اس نے اپنی تمام دولت خاندان ابو سفیان کے غرباء میں دیدی تھی۔ 

تاہم، عاتكہ کی ایک اور وجہ شہرت اس کی بارہ اموی خلفاء (چودہ اموی خلفاء میں سے) سے قرابت اور رشتہ داری بھی تھی اور اسی سبب اسے ان کے سامنے حجاب کرنے کی ضرورت نہیں ہوتی تھی اور یہی بات اسے دوسری خواتین سے ممتاز بناتی ہے جس کے اس قدر محرم (اسلامی شریعت کے مطابق وہ مرد جن کے سامنے عورت کو پردہ نہ کرنے کی اجازت ہے) خلفاء رہے ہوں۔
وہ اپنے پوتے الولید ثانی کی وفات تک حیات رہی۔
وہ اموی خلفاء جو اس کے قریبی رشتہ دار تھے:

| نمبر شمار | خلیفہ | تعلقات |
| --- | --- | --- |
| 1 | معاویہ بن ابو سفیان | دادا |
| 2 | یزید بن معاویہ | باپ |
| 3 | معاویہ بن یزید | بھائی |
| 4 | مروان بن حکم | سسر |
| 5 | عبدالملک بن مروان | شوہر |
| 6 | الولید بن عبدالملک | سوتیلے بیٹے |
| 7 | سلیمان بن عبدالملک |
| 8 | یزید بن عبدالملک | بیٹا |
| 9 | ہشام بن عبدالملک | سوتیلا بیٹا |
| 10 | الولید بن یزید بن عبدالملک | پوتا |
| 11 | یزید بن الولید بن عبدالملک | سوتیلے پوتے |
| 12 | ابراہیم بن الولید |

جنگ دير الجاثليق کے بعد جب مصعب بن زبير کو قتل کرکے انکا سر کوفہ کے قصرالامارت میں عبد الملک بن مروان کے پاس لایا گیا تو عبد الملک نے انکا سر مصر میں اپنے بھائی عبد العزیز بن مروان کے یہاں بھیجا مگر جب یہ سر مصر جانے سے قبل دمشق پہنچا تو عاتکہ کو اس کی خبر ہو گئی اور اس نے مصعب بن زبير کے سر کو سپاہیوں سے لے کر اسے غسل دیکر دفن کروایااور پھر عبد الملک سے کہا، "کیا تمھیں ابھی تک تسلی نہیں ہوئی کہ جو کچھ تم نے اس شہر میں ابتک کیا، یہ بہت ہی افسوسناک ہے"۔

عاتكہ نے ١٢٦ ہجری میں اپنے پوتے ولید ثانی بن یزید کے انتقال کے بعد وفات پائی آپکا مزار دمشق کے علاقے حی قبر عاتکہ میں موجود ہے۔

نوٹس
----

1. ↑  The Ideal Muslimah۔ Islamic Books۔ اخذ شدہ بتاریخ 11 فروری 2015
2. ↑   دوسرا دوسرا عمر ثانی تھے اور مروان ثانی ، اپنے شوہر کے بھتیجے
3. ↑  "لحلقة (29) عاتكة بنت يزيد بن معاوية (العالمة السّخيّة (Atikah bint Yazid bin Muwaiyah, The Generous scholar (Arabic))"۔ alssunnah.com۔ 15 فروری 2020 میں اصل سے آرکائیو شدہ۔ اخذ شدہ بتاریخ 11 فروری 2015  الوسيط `|url-status=` تم تجاهله (معاونت)
4. ↑  "موسوعة شبكة المعرفة الريفية (Atikah bint Yazid bin Muwaiyah (Arabic))"۔ encyc.reefnet.gov.sy۔ 11 فروری 2015 میں اصل سے آرکائیو شدہ۔ اخذ شدہ بتاریخ 11 فروری 2015
5. ↑  "الكامل في التاريخ"۔ شبكة إسلام ويب۔ 14 ستمبر 2016 میں اصل سے آرکائیو شدہ  الوسيط `|url-status=` تم تجاهله (معاونت)
6. ↑
ضد ابہام صفحات کے لیے معاونت زیر نظر مضمون عثمان کے بارے میں ہے۔  عثمان (نام) عثمان دان فودیو (ضد ابہام) دیکھیے۔**عثمان دان فودیو** (1754ء تا 1817ء) انیسویں صدی کے اوائل میں نائجیریا کے مسلمانوں میں غیر اسلامی اثرات کو ختم کرکے حقیقی اسلامی تعلیمات کے احیاء کے لیے ایک تحریک کا آغاز کرنے والے عالم اور مصلح تھے جن کی تحریک عام طور پر فولانی جہاد کے نام سے مشہور ہے۔

عثمان نے فقہ مالکی کی ابتدائی تعلیم اپنے وطن ہی میں حاصل کی۔ ان میں شروع ہی سے دین سے محبت اور اسلام کے لیے کام کرنے کا جذبہ پایا جاتا تھا۔ ابھی ان کی عمر صرف بیس سال تھی کہ انہوں نے اپنے استاد الحاج جبریل بن عمر کے ساتھ مل کر غیر مسلموں میں اسلام کی تبلیغ شروع کردی۔ 1776ء میں میں عثمان حج کے لیے مکہ معظمہ پہنچے اور وہاں قیام کے دوران حجاز کے علما سے مزید تعلیم حاصل کی۔

ان کا اس زمانے میں ان علما سے بھی تعلق ہوا جو نجدی عالم دین محمد بن عبدالوہاب کے خیالات سے متاثر تھے۔ عثمان جب حجاز سے واپس وطن آئے تو ان کے دل میں اسلام کا ایک نیا جوش اور جذبہ کام کر رہا تھا۔ اب انہوں نے غیر مسلموں میں تبلیغ کرنے سے پہلے خود مسلمانوں کے عقائد اور اعمال کی اصلاح کی طرف توجہ دی۔ انہوں نے ان مسلمانوں کی حمایت بھی کی جو غیر مسلم ہاوسا حکمرانوں کے ظلم کا شکار بن رہے تھے۔ ان کی ان کوششوں کی وجہ سے ریاست گوبیر کے غیر مسلم حکمران سے ان کا تصادم ہو گیا۔ فروری 1804ء میں جب عثمان دان فودیو نے گوبیر کے حکمران کے خلاف جہاد کا اعلان کیا تو تمام مسلمان ان کے علم تلے جمع ہو گئے لیکن ان کی سب سے زیادہ مدد فولانیوں نے کی جن کے درمیان عثمان رہتے تھے اور جو عثمان کے اخلاق، کردار اور تعلیمات سے سب سے زيادہ متاثر تھے۔ جنگ کا یہ سلسلہ چھ سال تک جاری رہا۔ اس مدت میں نہ صرف گوبیر کی ریاست پر فولانی مسلمانوں کا قبضہ ہو گیا بلکہ انہوں نے دوسری تمام ہاوسا ریاستوں کو بھی فتح کر لیا۔ 1810ء تک یہ جہاد ختم ہو گیا اور دریائے بینو اور نائجر تک شمالی نائجیریا کا تمام علاقہ مسلمانوں کے قبضے میں آ گیا۔ شمال مشرق میں صرف بورنو کی مسلم ریاست فولانی اثر سے آزاد رہی۔

1817ء میں عثمان کا انتقال ہو گیا۔ انہیں سوکوٹو میں دفن کیا گیا جہاں ان کا مقبرہ آج بھی زیارت گاہِ عام ہے۔ مغربی افریقہ اور نائجیریا کے مسلمان عثمان دان فودیو کو اپنے وقت کا مجدد اور قطب سمجھتے ہیں۔

بانی سلطنت ہونے کے علاوہ عثمان ایک عظیم مصلح اور عالم دین بھی تھے۔ وہ کئی کتابوں کے مصنف تھے جن میں "احیاء السنۃ و اخماد البدعۃ" ان کی سب سے اہم کتاب ہے۔ یہ بڑی فکر انگیز کتاب ہے۔ مغربی افریقہ میں اس کتاب نے وہی کام کیا جو جزیرۃ العرب میں محمد بن عبد الوہاب کی "کتاب التوحید" اور بر صغیر پاکستان و ہندوستان میں اسماعیل شہید کی "تقویۃ الایمان" اور "صراط مستقیم" نے کیا۔ یہ کتاب 1962ء میں قاہرہ سے شائع ہوچکی ہے اور اس کا ایک نسخہ ادارۂ تحقیقات اسلامی، اسلام آباد میں موجود ہے۔

عثمان دان فودیو کی تحریک کو عام طور پر فولانی جہاد کہا جاتا ہے لیکن یہ قبائلی تحریک نہیں تھی۔ اس میں شک نہیں کہ فولانی باشندے اس تحریک کے روح رواں تھے لیکن تحریک اصلاح فولانیوں تک محدود نہیں تھی۔ ہاوسا مسلمان بھی اس تحریک میں شامل تھے جبکہ غیر مسلم فولانیوں نے عثمان دان فودیو سے جنگ کی۔ یہ درحقیقت ایک اصلاحی اور اسلامی تحریک تھی۔

عثمانی دان فودیو کے بعد ان کے بڑے صاحبزادے سلطان محمد بلو (1817ء تا 1837ء) ان کے جانشیں رہے۔ ان کے دور میں فولانی سلطنت اپنے نقطۂ عروج پر پہنچ گئی۔

حوالہ جات
---------

1. ↑  OnlineNigeria.com. سوکوٹو ریاست، Background Information (2/10/2003).
غازی شاہ کا ٹیلہ
**غازی شاہ کا ٹیلہ** (انگریزی: Ghazi Shah Ka Tila) پاکستان کے صوبہ سندھ، ضلع دادو کی تحصیل جوہی میں ایک قدیم ترین آثار ہے جو غازی شاہ المعروف سید گاجی شاہ کے مزار کے مشرق میں ایک کلومیٹر کے فاصلے پر واقع ہے۔ مقامی طور ہی ٹیلہ پیارو جی ماڑی (پیارو کا محل) سے مشہور ہے۔ یہ آثار برطانوی ہندوستان کے ماہر آثار قدیمہ این جی مجمدار نے 1926ء سے 1927ء کے دوران دریافت کیا تھا جس نے اپنی کتاب ایکسپلوریشنس ان سندھ میں تفصیل سے ذکر کیا ہے۔ این جی مجمدار نے اسے غازی شاہ نام دیا تھا۔ بعد میں اریکی ماہر ڈاکٹر لوئس فلیم اور تاج صحرائی نے بھی کام کیا۔ اس ٹیلہ سے آمری جو دڑو، موئن جو دڑو اور ہڑپہ تہذیب کے آثار دریافت کیے گئے ہیں۔ یہ ٹیلہ 4000 سے 6000 سال قدیم بتایا گیا ہے۔

حوالہ جات
---------

1. ↑  "Piyaro ji Mari (Gazi Shah Mound), Johi, District Dadu"۔ 18 مارچ 2018 میں اصل سے آرکائیو شدہ۔ اخذ شدہ بتاریخ 29 مارچ 2018  الوسيط `|url-status=` تم تجاهله (معاونت)
2. ↑  Sindh Through Centuries | SMIU.FM 96.6
3. ↑
4. 1 2 3  "Lehman Today: Unearthing Antiquity in Remote Pakistan"۔ 19 مارچ 2018 میں اصل سے آرکائیو شدہ۔ اخذ شدہ بتاریخ 29 مارچ 2018  الوسيط `|url-status=` تم تجاهله (معاونت)
5. ↑
**فاروق روکھڑی** کندیاں میانوالی(پنجاب)، پاکستان سرائیکی اردو کے مشہور شاعر ہیں۔بابائے تھل سے معروف ہیں۔

"ہم تم ہوں گے بادل ہو گا

رقص میں سارا جنگل ہو گا"

(ولادت: 29 مئی 1929ء - وفات: 6 اپریل 2008ء)

نام
---

قلمی نام فاروق روکھڑی اصل نام سردار عمر فاروق روکھڑی ہے۔

پیدائش
------

قیام پاکستان سے پہلے 7 مئی 1929ء روکھڑی میانوالی (پنجاب) – پاکستان میں پیدا ہوئے۔

تعلیم
-----

میٹرک تک تعلیم حاصل کی۔

تحریک پاکستان
-------------

جب تحریک پاکستان کا سلسلہ شروع ھو ا تو تمام اہم شخصیات کے ساتھ اپ نے بھی بڑھ چڑھ کر حصہ لیا۔اور تحریک پاکستان کے جلسوں میں بھی شریک رہے۔ان تھک قربانیوں کے بعد وہ دن بھی آیا
جب بابائے تھل نے اپنی آنکھوں سے آزادی کا ابھرتا سورج دیکھا۔
ہر طبقہ فکر کو سوچ کی آزادی ملی
اسی دوران آپ ضرورت معاش کے پیش نظر
1949میں پاکستان ریلوے میں بھرتی ھوئے۔

شاعری
-----

شاعری بچپن سے آپ کی رگ رگ میں بسی تھی۔جوں جوں عمر بڑھی یہ شوق بھی پختہ ہوتا گیا۔کوئی دکھ،کوئی پریشانی،کوئی ضرورت اس شوق کو ختم نہ کر سکی۔شاعری میں اردو اور سرائیکی دونوں زبانوں پر عبور حاصل تھا۔اپنے اس شوق کو عروج کی ان منزلوں تک پہنچایا کہ بابائے تھل کہلائے۔اور اپنے علاقے کانام روشن کیا۔ مشاعرہ ترنم سے پڑھا کرتے تھے-
اپنے قلم کی مہارت اورسچ کی بلندیوں کی وجہ سے

* 1)المنصور ایوارڈ
* 2) سانول ایوارڈ
* 3) خواجہ فرید ایوارڈ اور صدر ضیا الحق سے نقد انعام بھی حاصل کیا۔

عطأ اللہ عیسٰی خیلوی , منصور ملنگی , مسعود ملک اور بے شمار گلوکاروں نے آپ کا کلام گایا۔ سرائیکی گیت

* "کنڈیاں تے ٹر کے آئے" بہت مقبول ھوا اور آپ کی پہچان بنا۔
* "ہم تم ھونگے بادل ھوگا"

یہ غزل بھی بہت مقبول ھوئی-

وفات
----

6اپریل 2008ء روکھڑی (پنجاب) – پاکستان میں فوت ہوئے۔کندیاں میں ریلوے کے قبرستان میں مدفن ہیں۔ کتبہ پر آپ کا اپنالکھا ھوا شعر کندہ ہے۔جو آج بھی پڑھنے کو طمانیت بخشتا ہے۔

* اہل دل کی خوبی ہے فاروق یہی,,, جینے کی توفیق نہ ھو مر جاتے ہیں

مجموعہ ہائے کلام
----------------

* مینوں میڈے گیتاں لٹیا
* سب کج میرا
* کاغذ دی بیڑی
* میں کوئی پارسا نہیں فاروق۔ شاعری
* ہم کو بھی نیند آئے۔ شاعری

حوالہ جات
---------

1. ↑  پاکستانی اہلِ قلم کی ڈائریکٹری، نکہت سلیم، اسلام آباد، اکادمی ادبیات پاکستان، ت ن، ص 284
|  |
| --- |
| **اگادیر** |
|  |
| **عمومی معلومات** |
| علاقہ | سوس ماسہ درعہ |
| صوبہ | اگادیر |
| رقبہ | غیر دستیاب مربع کلومیٹر |
| آبادی | 500,000 (2004ء) |
| کالنگ کوڈ | 088 (212+) |
| منطقۂ وقت | متناسق عالمی وقت (متناسق عالمی وقت±00:00) |
|  |
| **حکومت** |
| ناظم (ولی) | رشید فیلالی |
| قصبات | غیر دستیاب |
| **علامت** |
|  |
|  |
|  |

**اگادیر** (Agadir) (تشلحیت: Agadir, ⴰⴳⴰⴷⵉⵔ; مراکشی عربی: اگادير‎ ؛ عربی: اكادير‎)جنوب مغربی مراکش کا شہر اور سوس ماسہ درعہ (‎ (Souss-Massa-Draعلاقہ کا صدر مقام ہے۔ 2004ء کی مردم شماری کے مطابق شہر کی آبادی لگ بھگ دو لاکھ ہے۔

تاریخ
-----

عہد وسطی میں شہر مچھیروں کی بستی تھا جس کو اگادیر العربا کہا جاتا تھا۔ 1505ء میں پرتگالیوں نے شہر میں تجارتی چوکی بنائی جس کا نام سانتا کروز دو کابو دے گوۓ (Santa Cruz do Cabo de Gué) رکھا اور شہر کی سربراہی کے لیے گورنر مقرر کیا۔ 1541ء میں شہر وطاسیون (Wattasid) حکمران خاندان کے زیر اقتدار آیا اور ساحل کے اوپر ابھری ہوئی چٹان پر قصبہ تعمیر کیا گيا۔ شہر تقریبا دو صدیوں تک عروج پر رہا۔ 1911ء میں جرمن جنگی کشتی دی پینتھر (the Panther) ساحل پر نمودار ہوئی جو باضابطہ طور پر وہاں موجود جرمن باشندوں کو بچانے کے لیے بھیجی گئی تھی۔ لیکن یہاں سے ہی جرمنی اور فرانس کے درمیان اگادیر بحران شروع ہوا جس نے بعد میں فرانس کو پورے مراکش پر اپنا تسلط قائم کرنے کے لیے بہانہ مہیہ کیا۔

29 فروری 1960ء کو رات سوا بارہ بجے صرف پندرہ سیکنڈ دورانیہ کے زلزلہ نے اگادیر کو تباہ و برباد کر دیا، قدیم شہر دفن ہو گيا اور مرنے والوں کے تعداد کا اندازہ تقریبا 15,000 لگایا گيا۔ تاریخی قصبہ مکمل طور پر تباہ ہو گیا جس کے صدر دروازے پر آج بھی جرمن فقرہ پڑھا جا سکتا ہے "Vreest God ende eert den Kooning "(خدا سے ڈرو اور بادشاہ کی عزت کرو۔ Fear God and honor thy King)۔

اگادیر کی تباہی کو دیکھتے ہوئے مراکش کے شاہ محمد پنجم نے کہا، "اگر تقدیر نے اگادیر کو تباہ کرنے کی ٹھانی تھی تو اس کی تعمیر نو کا انحصار ہمارے ایمان اور اور ہماری ہمت پر ہے "۔ تعمیر نو کا آغاز 1961ء میں زلزلہ کے مرکز سے صرف دو کلومیٹر کے فاصلہ پر کیا گيا۔

مزید دیکھیے
-----------

* مراکش
* رباط
* مراکش کے حکمران خاندان
* فاس
* کاسا بلانکا

|  |  |
| --- | --- |
|  | ویکی ذخائر پر **اگادیر** سے متعلق سمعی و بصری مواد ملاحظہ کریں۔ |
**ایتھل ایکپے** (née **Ekpe** ؛ 30 نومبر 1963 - 5 فروری 2024) ایک نائجیرین اداکارہ تھیں۔

کیرئیر
------

ایتھل ایکپے 30 نومبر 1963ء کو لاگوس میں سرکاری ملازم کے والدین کے ہاں 5 بچوں میں سب سے چھوٹی پیدا ہوئی۔   اس نے کیلابر یونیورسٹی سے گریجویشن کیا۔  اس نے *باسی اینڈ کمپنی* میں سیگی کا کردار ادا کیا۔ اس نے *ہمیشہ کے لیے* اماکا ایگوے اور *سنز آف دی کیلیفیٹ* میں بھی کردار ادا کیے تھے، اس کے ساتھ ساتھ ایگیلا نجمہ کے *دل کی دھڑکنیں* ، *اسپ دی ورڈ* بذریعہ ٹچیڈی چکرے اور *ٹرامیٹائز* از لانسلوٹ اوڈووا اماسوین ۔

ذاتی زندگی اور موت
------------------

ایتھل ایڈریمی ڈیمیولا اڈیگبائٹ کی خالہ تھیں۔  2023ء کے آخر میں کینسر کی تشخیص ہوئی، ایڈریمی اس بیماری سے سیکرامنٹو میں انتقال کرگئیں، جہاں وہ 5 فروری 2024ء کو 60 سال کی عمر میں مقیم تھیں  آنجہانی اداکارہ نے نائجیرین ٹیلی ویژن اتھارٹی پر کین سارو ویوا کی طرف سے 'باسی اینڈ کمپنی' کے نام سے ناکارہ سیٹ کام میں 'سیگی' کا کردار ادا کیا۔ ایکپے نے اماکا ایگوے کی 'فوریور' اور 'سنز آف دی خلافت' میں بھی کام کیا۔ ان کی موت کا اعلان ڈائریکٹر جنرل، نیشنل فلم اینڈ ویڈیو سنسر بورڈ، ڈاکٹر شیبو حسینی نے بدھ کو دیر سے فیس بک پوسٹ میں کیا۔ حسینی نے کہا، "مجھے قابل اعتماد طور پر اطلاع ملی ہے کہ ایتھل ایکپے، (ایتھل ایڈریمی نی ایکپے)، اسکرین کی خوبصورتی جس نے کین سارو ویوا کی 'باسی' کے عنوان سے نائجیرین ٹیلی ویژن اتھارٹی پر ناکارہ سیٹ کام میں سیگی کے کردار کی اپنی لازوال تشریح سے مداحوں کو خوش کیا۔ اور کمپنی' گزر چکی ہے۔اداکارہ، پادری اور اماکا اگوے کی ’فوریور‘ اور حال ہی میں ’سنز آف دی خلافت‘ کی اسٹار کا آج لاگوس میں کینسر سے انتقال ہوگیا۔ وہ بری طرح یاد کیا جائے گا.

منتخب فلموگرافی
---------------

*باسی اینڈ کمپنی* بطور سیگی،*ہمیشہ کے لیے*،*سنز آف دی خلیفہ* بطور ڈاکٹر فلومینا لوٹ ،*دل کی دھڑکنیں* بطور مسز موموہ ،*کلام بولو*،*صدمے سے دوچار*،*کلام 2 بولو* ،*ہمیشہ کے لیے 2*

حوالہ جات
---------

1. ↑   — اخذ شدہ بتاریخ: 9 فروری 2024
2. ↑  "Who Was Ethel Ekpe? | All Global Updates"۔ allglobalupdates.com۔ اخذ شدہ بتاریخ 10 فروری 2024
3. ↑  "Light dims on Basi and Company Star, Ethel Ekpe"۔ The Guardian Nigeria News۔ اخذ شدہ بتاریخ 10 فروری 2024۔ the screen beauty who delighted fans playing the role of Segilola or Segi for short in the long rested Situational comedy by Ken Saro Wiwa, titled, Basi and Company, marked her 60th birthday "on November 30, 2023
4. ↑  "Actress Ethel Ekpe-Aderemi is dead"۔ WITHIN NIGERIA۔ اخذ شدہ بتاریخ 09 فروری 2024
5. ↑  "JUST-IN: Nigerian Actress, Ethel Aderemi Is Dead"۔ New Telegraph۔ اخذ شدہ بتاریخ 09 فروری 2024
6. ↑  "Tinsel Star Actress, Damilola Shares Exclusive Details Of Her Life..."۔ Peacefmonline.com۔ اخذ شدہ بتاریخ 09 فروری 2024
7. ↑  "Light dims on Basi and Company Star, Ethel Ekpe"۔ The Guardian Nigeria News۔ اخذ شدہ بتاریخ 10 فروری 2024۔ Ethel Ekpe, the actress and later day clergy, public speaker, trainer and entrepreneur, reportedly died of cancer on Monday in Sacramento, California, USA, where she resides.
8. ↑
9. ↑
10. ↑  "Full Cast & Crew: Sons of the Caliphate"
11. ↑  "Heartbeats"۔ اخذ شدہ بتاریخ 10 فروری 2024
12. ↑  "Ethel Ekpe Net Worth 2024"۔ Net Worth Post۔ اخذ شدہ بتاریخ 09 فروری 2024
13. ↑  "*Forever 2*"۔ اخذ شدہ بتاریخ 09 فروری 2024
دنیائے ہومیوپیتھی میں ڈاکٹر ولیم بورک کی کثیر المطالعہ تصنیف "بورک میٹریا میڈیکا "کلیدی حیثیت رکھتی ہے جس کے انگریزی میں نوایڈیشن شائع ہو چکے ہیں اور یہ دوامیٹریامیڈ یکامیں (19) نمبر پر ہے،

alt textalt text

اینھتس گلینڈ ولوزا
------------------

اس دوا کی عجیب و غریب علامات جلد سے متعلق ہیں۔ اس میں خون میں ابتری پیدا کرنے کی زبردست صلاحیت ہے یہ خون میں ایسی حالت پیدا کرتی ہے جو کم درجہ حرارت ولے بخاروں، دانے نکلنے والی بیماریوں، خناق ( ڈپتھیر یا، ٹانسلوں کی سوزش، سپٹر پٹو کو کس جرثومہ کی چھوت اور اخراج خون کے رحجان میں پائی جاتی ہے جلد کی رنگت نیلگوں یا بینگنی ہو جاتی ہے، چہرہ مہاگنی نامی لکڑی جیسا سیا ہ ہو جاتا ہے، گرم رہتا ہے، دانتوں پر میل آجاتا ہے، حلق سوج جاتا ہے، اس کی رنگت بینگنی ہو جاتی ہے، نیم بے ہوشی، ہذیان، نبض کمزور، عام سستی اور تکان، علامتوں میں مہلک قسم کے لال بخار سے زبردست مشابہت ہوتی ہے۔ بینگنی رنگت، غشی اور مہلک مرض، بلغمی جھلیوں سے خون گرے اور زخمی ( لیکے سس، آر سینکم)

### سر:۔

مدہوشی آئے، آہیں بھرے، ذہنی گڑ بڑ، کند ذہن، پیشانی میں درد ہو اور غنودگی آئے، اجتماع خون کے باعث سردرد، آنکھیں پھیلی ہوئیں پھترائی ہوئیں چند ھیاہٹ، چہرہ میلا میلا، ناک سے خون ملی پتلی رطوبت بکثرت آئے

### گلا:۔

متورم، پانی آجائے، دھند لا سرخ، اندر باہر بہت زیادہ سوجن، خشک کھانسی ہو گلے میں خراش اور گھٹن، گردن نازک سوجی ہوئی، آواز بیٹھی ہوئی۔ زبان خشک اور بھوری دانتوں پر میل، نگلتے وقت درد ہو جو کانوں تک پہنچ جائے ۔

### سانس

بے قاعدہ جلدی جلدی آئے، خشک و پریشان کن کھانسی پھیپھڑوں میں دکھن جیسے تھک گئے ہوں۔

### نیند:۔

اونگھ آئے، بے قراری، گہری، بار بار خلل پڑے، سو کر تازگی نہ ملے۔ جلد:۔ ہر سال باجرے جیسے رنگ کے نیلے دانے نکلیں، مواد سے پُر بڑے بڑے چھالے، دانے جن کی رنگت ارغونی ہو بے قاعدہ بڑھیں، دبانے سے غائب ہو جائیں جلد سرد، گلے کی پٹھوں کا فالج۔

### تعلقات

دفع اثر رہس ٹاکس، نکس و امیکا۔

### مقابلہ کریں

ایمونی کا رب، بپٹی شیا، آرنیکا، میوریاتک ایسڈ، لیکے سس، رہس ٹاکس۔

### خوراک

ایک سے 6 طاقت تک۔

**حوالہ:**

بورک میٹریا میڈیکا
**رابرٹ ماسکو کاؤپر** (پیدائش:5 اکتوبر 1940ء)ایک سابق کرکٹر ہے جس نے 1964ء سے 1968ء تک آسٹریلیا کے لیے ٹیسٹ کرکٹ کھیلی اور 1960ء سے 1970ء تک وکٹوریہ اور مغربی آسٹریلیا کے لیے شیفیلڈ شیلڈ کرکٹ کھیلی۔ باب کاپر ڈیو کاؤپر کے بیٹے تھے، جنہوں نے 1930ء کی دہائی میں آسٹریلیا کی قومی رگبی یونین ٹیم کی کپتانی کی

### ابتدائی دور

باب نے سکاچ کالج، میلبورن میں تعلیم حاصل کی اور 1958ء میں ہتھورن-ایسٹ میلبورن کے لیے کھیلنا شروع کیا۔ دو سال بعد وہ وکٹورین ٹیم میں تھے ایک لمبے، درست بائیں ہاتھ کے بلے باز، کاپر نے 1962-63ء اور 1963-64ء کے سیزن میں وکٹوریہ کے لیے بہت زیادہ رنز بنائے اور 1964ء میں انگلینڈ کے دورے کے لیے منتخب ہوئے۔ وہ کاؤنٹی میچوں میں کامیاب رہے لیکن ہیڈنگلے میں اپنے پہلے ٹیسٹ میں نہیں۔ آسٹریلیا کے اگلے دورے میں، 1964-65ء میں ویسٹ انڈیز کے لیے، جب اس نے "ہال اور گریفتھ کی مخالف رفتار سے نمٹنے میں ہمت، ٹھنڈے مزاج اور عمدہ تکنیک کا مظاہرہ کیا"۔ وہ ٹیسٹ سیریز میں آسٹریلیا کے سب سے زیادہ رنز بنانے والے کھلاڑی تھے جنہوں نے دوسرے اور چوتھے ٹیسٹ میں سنچریوں سمیت 52.12 کی اوسط سے 417 رنز بنائے۔انہیں 1965-66ء کی ایشز سیریز میں سست اسکور کرنے کی وجہ سے ڈراپ کر دیا گیا۔ لیکن جب اسے میلبورن میں پانچویں ٹیسٹ کے لیے واپس بلایا گیا تو اس نے آسٹریلیا میں پہلی ٹیسٹ ٹرپل سنچری بنائی: 727 منٹ میں 589 گیندوں پر 307 رنز بنائے میتھیو ہیڈن کا 2002-03ء میں زمبابوے کے خلاف 380 رنز اب آسٹریلیا میں سب سے زیادہ ٹیسٹ سنچری ہے، لیکن کاؤپر کی سب سے لمبی سنچری ہے۔اپنی ٹرپل سنچری کے بعد انہیں کبھی بھی ٹیسٹ ٹیم سے باہر نہیں کیا گیا جب تک کہ ہاتھ کی چوٹ نے انہیں 1968ء میں پانچویں ٹیسٹ سے باہر کرنے پر مجبور کر دیا۔ اپنے ٹیسٹ کیریئر کے آخری 13 میچوں میں (1966-67ء 1967-68ء اور 1968ء کی سیریز کے دوران انہوں نے 38.79 کی اوسط سے 931 رنز بنائے اور 25.22 کی اوسط سے 31 وکٹیں لیں۔ ان 13 میچوں میں کوئی بھی آسٹریلوی کھلاڑی 800 رنز سے تجاوز نہیں کر سکا اور صرف گراہم میکنزی نے 49 رنز کے ساتھ زیادہ وکٹیں حاصل کیں۔ کاپر صرف 27 سال کے تھے جب انہوں نے اپنا آخری ٹیسٹ 1964ء میں ہیڈنگلے میں اپنے پہلے ٹیسٹ کے تقریباً چار سال بعد 1968ء میں ہیڈنگلے میں کھیلا، انہوں نے وکٹوریہ کی کپتانی میں 1969-70ء میں شیفیلڈ شیلڈ میں فتح حاصل کی، پھر پوری توجہ مرکوز کرنے کے لیے کرکٹ کو چھوڑ دیا۔ اس کے کاروباری کیریئر. قابل ذکر بات یہ ہے کہ گھریلو ٹیسٹ میں اس کی اوسط 75.78 تھی لیکن بیرون ملک صرف 33.33۔ اور 42.45 کا فرق ٹیسٹ ریکارڈ ہے۔ کھیل سے ریٹائر ہونے کے بعد سے، کاؤپر نے بڑے کاروبار میں کامیاب کیریئر حاصل کیا ہے

### کرکٹ کی دیگر سرگرمیاں

وہ کرکٹ ریفری کے طور پر بھی خدمات انجام دے چکے ہیں۔ 1977ء میں انہوں نے ورلڈ سیریز کرکٹ کے انتظامی بورڈ میں شمولیت اختیار کی۔ 1980ء کی دہائی میں وہ موناکو چلا گیا۔ انہیں 2018ء میں کرکٹ وکٹوریہ کی تاحیات رکنیت سے نوازا گیا۔

### مزید دیکھیے

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست

حوالہ جات
---------

1. ↑
2. ↑
3. ↑
4. ↑
5. ↑